ગુજરાતના હોમ ડિપાર્ટમેન્ટના અધિક મુખ્યસચિવ એમ.એસ.ડાગુર જુલાઇમાં વય નિવૃત્ત થઇ રહ્યાં છે તે પૂર્વે તેમની બદલી ગુજરાત નર્મદાવેલી ફર્ટિલાઇઝર્સ એન્ડ કેમિકલ્સ- જીએનએફસીમાં મેનેજીંગ ડિરેક્ટર તરીકે કરવામાં આવી છે. ડાગુર પહેલા એવા ઓફિસર છે કે જેમની નિવૃત્તિને 15 દિવસ બાકી છે ત્યારે તેમને સરકારી સાહસમાં બે વર્ષ માટે નિયુક્ત કરવામાં આવ્યા છે. આ સાહસનો નીમ પ્રોજેક્ટ રાજ્યના 25 જિલ્લાઓના 5000થી વધુ ગામોમાં સક્રિય છે. લીમડાની પ્રોડક્ટ્સ બનાવવામાં મશહૂર થયેલા નીમ પ્રોજેક્ટનું ડો. રાજીવકુમાર ગુપ્તાએ સિંચન કર્યું છે. તેમના કાર્યકાળમાં એક ડઝન કરતાં વધુ એવોર્ડ આ પ્રોજેક્ટે મેળવ્યા છે. હવે તેમની બદલી ફોરેસ્ટ એન્ડ એનવાયર્નમેન્ટ ડિપાર્ટમેન્ટમાં કરવામાં આવી છે. ડાગુર માટે આ વિશેષ જવાબદારી છે, કારણ કે આ સામાજીક અને આર્થિક પરિયોજના છે અને તેમાં ગામડાની 4000 મહિલાઓ આવક મેળવી રહી છે. રાજીવકુમાર ગુપ્તાના આ પ્રોજેક્ટમાં ત્રણ વર્ષમાં ત્રણ લાખ મહિલાઓને 35 કરોડ કરતાં વધુનું મહેનતાણું સુપરત કર્યું છે. આ નીમ પ્રોજેક્ટને ત્રણગણો આગળ લઇ જવામાં એમ.એસ. ડાગુરનું યોગદાન રહે તેવી શુભેચ્છાઓ તેમને આપવી પડે...